उन्होंने देश में बढ़ती बेरोजगारी की चर्चा करते हुए कहा कि देश में करीब 12 करोड़ युवा बेरोजगार है और प्रतिदिन 550 नौकरियां समाप्त हो रही हैं। उन्होंने कहा कि सत्ता में आने के पहले भारतीय जनता पार्टी ने अपने प्रचार के लिए सोशल मीडिया को हथियार बनाया था लेकिन अब इस पर सरकार के खिलाफ आवाज उठने लगी है तो वह इस पर लगाम लगाना चाहती है। उन्होंने कहा कि सोशल मीडिया आम आदमी का हथियार है और इस पर किसी हमले को बर्दाश्त नहीं किया जायेगा।